Το αυγό του Κολόμβου 





Ἡ έκφραση «το αυγό του Κολόμβου» νοηµατικά σηµαίνει την πάρα πολύ απλή λύση σε 
ένα πρόβλημα . η οποία καμία φορά είναι τόσο απλή που δεν φαίνεται εκ πρώτης όψεως. 


Πώς πρόεκυψε όμω άση αυτή: 





ο ἩΗ πλέον διαδεδομένη άποψη, είναι ότι ζητήθηκε από τον Χριστόφορο Κολόμβο 
όταν ήταν στην Ισπανία στην βασιλική αυλή της Ισαβέλλας κάποτε να λύσει ένα 
πρόβλημα , όπου ζητούμενο ήταν το να σταθεί όρθιο ένα αυγό. Όλοι όσοι 
δοκίµαζαν δεν έβρισκαν τρόπο να στηρίξουν όρθιο ένα αυγό . Τότε ο Κολόμβος, 
βάζοντας λίγη δύναμη το τοποθέτησε στο τραπέζι σπάζοντάς το λίγο (λέγεται ότι 
πρώτα το έβρασε Ύια να σταθεροποιείται ευκολότερα, χωρίς να χάνει το 
περιεχόμενό του!) ώστε να δημιουργηθεί ένα μικρό επίπεδο σταθερής ισορροπίας. 
Το ευφυές της λύσεως, άρα και το νόηµα της φράσεως,, έγκειται στο ότι ενώ ουδείς 
είχε βάλλει τον περιορισμό «χωρίς να σπάσει το αυγό» όλοι το θεωρούσαν 
αυτονόητο . Η λύση µπορεί να θεωρείται γνήσια, καθώς δεν έχει σχέση µε την 
«λύση» του «Γόρδιου δεσμού» , καθώς αυτός κόπηκε αντί να λυθεί. 

ο ἩΗ άποψη του γνωστού Μπόμπου των ανεκδότων είναι ότι ο Κολόμβος μάλλον ήταν 
εωκότα()), αφού όλοι ομιλούν γι αυτό το περίφημο «αυγό του Κολόμβου!» 

ο Μια άλλη άποψη θέλει το σκηνικό να εκτυλίσσεται µετά την ανακάλυψη της 


Αμερικής και έχει και αυτή ανεκδοτολογικό χαρακτήρα: 


Ένας Ισπανός μιλούσε µε τον Χριστόφορο Κολόμβο: 


-Δεν μπορώ να καταλάβω, τι σπουδαιότητα έχει αυτό που έκανες. Εντάξει έκανες ένα 
ταξίδι. Κι εγώ θα μπορούσα να το κάνω. Λένε πως ανακάλυψες κάτι. Κι εγώ θα μπορούσα 


ν' ανακαλύψο! 


Ο Κολόμβος δεν µπήκε στον κόπο να λογομαχήσει µε τον αντίπαλό του. Πήρε από το 
τραπέζι ένα βραστό αυγό και ζήτησε να το σταθεροποιήσει όρθιο. Ο Ισπανός έκανε πολλές 
προσπάθειες, αλλά δεν κατάφερε το αυγό πάντα έπεφτε. Τότε ο Κολόμβος πήρε τ' αυγό και 


ελαφρά το χτύπησε και µετά το σταθεροποίησε πάνω στο σπάσιμο του τσοφλιού. 


- Αυτό είναι, είπε µε µορφασμό ο Ισπανός, κι εγώ μπορώ να το κάνω! 


-Ναι, μπορείς, γέλασε ο Κολόμβος, όµως µόνο µετά από μένα. 


ο Κάποιοι μεταγενέστεροι, επιμένουν να συμπεριλάβουν στα προληπτικά τους µέτρα 
για την νόσο τῶν πουλερικών την καταδίκη του αυγού του Κολόμβου σε θάνατο δι 


αυστηρού....τηγανισμού! και την εξορία του Κολόμβου στις Δυτικές Ινδίες(!!) 


Πάντως, εδώ θα παρουσιάσουμε την μαθηματική εκδοχή της φράσης που δεν είναι γνωστή 
και επί πλέον είναι και πάρα πολύ όμορφη, έτσι ώστε να µπορεί να είναι η αυθεντική και 


να προσιδιάζει έτσι και στο ανάστηµα του μεγάλου εξερευνητή. 


Σύμφωνα µε αυτή την εκδοχή. 0 Κολόμβος, έλυσε ένα πρόβλημα σε ένα παιγνίδι της 


εποχής του. έτσι ώστε να µην χάνει ποτέ. άρα να κερδίζει! 


Σύμφωνα µε αυτήν, υπήρχε ένα παιγνίδι που παιζόταν µε δύο παίκτες, κατά το οποίο Οἱ 
παίκτες εναλλάξ τοποθετούν αυγά πάνω σε ένα τραπέζ: μέχρι να µήν υπάρχει χώρος να 
ῥάλλει κάποιος το αυγό του. 4ν κάποιος ὃεν έχει χώρο να ῥάλλει το αυγό του ή ακουμπήσει 
σε ἀλλο αυγό, χάνει και όλα τα αυγά τα κεροίζει ο αντίπαλος. (Που να βρεθούν χρήματα 
εκείνη την εποχή! Θυμηθείτε το ανταλλακτικό µέσον-μονάδα στα Ελληνικά χωριά µέχρι 


το 1970 μ.Χ. που ήταν το αυγό!) 


Ο Κολόμβος βρήκε την λύση που βασίζεται στην συμμετρία, αρκεί να παίξει κάποιος 
πρώτος και να τοποθετήσει το πρώτο αυγό στο κέντρο συμμετρίας του (ορθογωνίου) 
τραπεζιού. Από την στιγµή που θα κάνει αυτή την πρώτη κίνηση, µετά θα τοποθετεί το 
αυγό του στην συμμετρική θέση (ῶς προς κέντρο συμμετρίας) της θέσης του αυγού του 
άλλου! Αν ο άλλος βρίσκει θέση Χ , θα βρει και ο πρώτος παίκτης στην κενή συμμετρική 
Χ΄ . (Είναι κενή η Χ΄, διότι αν ήταν κατειλημµένη µε ένα αυγό , τότε το αυγό θα ήταν ή 
του Α ήτου Β.. Αν ήταν του Α., λόγω τακτικής, η Χ που είναι μοναδική . θα είχε 
καλυφθεί από τον Β . Αν ήταν του Β.. τότε η Χ που είναι μοναδική θα είχε ήδη καλυφθεί 


από αυγότου Α. Επομένως αν κάποιος θα χάσει, θα είναι ο Β. 


Γιατί όµως θα πρέπει να µπει το πρώτο αυγό στο κέντρο συμμετρίας και μάλιστα 
όρθιο; 


Ἡ απάντηση είναι, ότι το αυγό λόγω σχήματος χαλά την μετέπειτα συμμετρία. Πρέπει η 


προβολή του στο επίπεδο να είναι γνήσιος κύκλος και όχι έλλειψη και αυτό γίνεται µόνο 


αν σταθεί όρθιο. Στο παρακάτω σχήμα φαίνεται µια τυχαία εξέλιξη του παιγνιδιού , όπου 


σειρά έχει να παίξει ο πράσινος «Όπου βρει και παίξει ο πράσινος , θα βρει αυτομάτως και 


ο πορτοκαλί στην συμμετρική του θέση. 





Ἡ παραπάνω εκδοχή θεωρείται ὡς µια ενδιαφέρουσα εφαρµογή της συμμετρίας σε ένα 
παιγνίδι-πρόβληµα και µπορεί να παρουσιαστεί στην Β΄ Γυμνασίου , µαζί µε το νόηµα της 


έκφρασης «αυγό του Κολόμβου» και την ιστορία περί αυτό. 


